CELEX: 32014D0279
Language: et
Date: 2014-05-12 00:00:00
Title: 2014/279/EL: Nõukogu otsus, 12. mai 2014 , ühelt poolt Euroopa Liidu ja selle liikmesriikide ning teiselt poolt Korea Vabariigi vahelise raamlepingu sõlmimise kohta tagasivõtmisega seotud küsimustes

16.5.2014   
            
            
               ET
            
            
               Euroopa Liidu Teataja
            
            
               L 145/3
            
         NÕUKOGU OTSUS,
   12. mai 2014,
   ühelt poolt Euroopa Liidu ja selle liikmesriikide ning teiselt poolt Korea Vabariigi vahelise raamlepingu sõlmimise kohta tagasivõtmisega seotud küsimustes
   
      (2014/279/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 79 lõiget 3 koostoimes artikli 218 lõike 6 punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               Kooskõlas nõukogu otsusega 2013/40/EL (2) kirjutati 10. mail 2010 alla ühelt poolt Euroopa Liidu ja selle liikmesriikide ning teiselt poolt Korea Vabariigi vahelisele raamlepingule (edaspidi „leping”), eeldusel et see hiljem sõlmitakse.
            
         
               (2)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 kohaselt, ja ilma et see piiraks kõnealuse protokolli artikli 4 kohaldamist, ei osale kõnealused liikmesriigid käesoleva otsuse vastuvõtmisel ning see ei ole nende suhtes siduv ega kohaldatav.
            
         
               (3)
            
            
               Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav.
            
         
               (4)
            
            
               Lepingu sätted, välja arvatud artikli 33 lõige 2, mis on seotud tagasivõtmisega, kuuluvad eraldi otsuse (3) reguleerimisalasse, mis võetakse vastu paralleelselt käesoleva otsusega.
            
         
               (5)
            
            
               Leping tuleks liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Ühelt poolt Euroopa Liidu ja selle liikmesriikide ning teiselt poolt Korea Vabariigi vaheline raamleping selle artikli 33 lõike 2 osas kiidetakse liidu nimel heaks (4).
   Artikkel 2
   Lepingu artiklis 44 sätestatud ühiskomitee eesistujaks on liidu välisasjade ja julgeolekupoliitika kõrge esindaja. Sõltuvalt teemast on ühiskomitees esindatud ka vastavalt vajadusele kas liit või liit ja liikmesriigid.
   Artikkel 3
   Nõukogu eesistuja määrab isiku(d), kes on volitatud Euroopa Liidu nimel esitama lepingu artikli 49 lõikes 1 sätestatud teate (5).
   Artikkel 4
   Käesolev otsus jõustub selle vastuvõtmise päeval.
   
      Brüssel, 12. mai 2014
      
         
            Nõukogu nimel
         
         
            eesistuja
         
         C. ASHTON
      
   
   
      (1)  16. aprilli 2014. aasta nõusolek (Euroopa Liidu Teatajas seni avaldamata).
   
      (2)  Nõukogu 10. mai 2010. aasta otsus 2013/40/EL ühelt poolt Euroopa Liidu ja selle liikmesriikide ning teiselt poolt Korea Vabariigi vahelise raamlepingu Euroopa Liidu nimel allkirjastamise ja selle ajutise kohaldamise kohta (ELT L 20, 23.1.2013, lk 1).
   
      (3)  Nõukogu 12. mai 2014. aasta otsus 2014/278/EL ühelt poolt Euroopa Liidu ja selle liikmesriikide ning teiselt poolt Korea vabariigi vahelise raamlepingu sõlmimise kohta kõikides küsimustes peale tagasivõtmise (vt käesoleva Euroopa Liidu Teataja lk 1).
   
      (4)  Leping on avaldatud koos selle allkirjastamise otsusega väljaandes ELT L 20, 23.1.2013, lk 2.
   
      (5)  Nõukogu peasekretariaat avaldab lepingu jõustumise kuupäeva Euroopa Liidu Teatajas.